ОБЩИНСКИ СЪВЕТ - ШАБЛА

#

#  Препис-извлечение !

## ПРОТОКОЛ

**№ 54**

от проведено редовно заседание на Общински съвет - Шабла

на 27.02.2019 година

**ОТНОСНО:**Докладна записка относно приемане на средносрочна бюджетна прогноза за местни дейности в община Шабла за периода 2020-2022 година.

**РЕШЕНИЕ № 506.** На основание чл. 21, ал. 1, т. 6 и т.23 и ал. 2 от Закона за местното самоуправление и местната администрация, чл. 83, ал.2 от Закона за публичните финанси, чл. 27, ал.2 от Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на община Шабла и във връзка с РМС № 52/31.01.2019 г. за бюджетната процедура за 2020 г. и БЮ 1/08.02.2019 г. на Министерство на финансите и докл. записка с вх. № К-37/21.02.2019г., Общински съвет - Шабла:

§ 1. Приема средносрочна бюджетна прогноза за местни дейности в община Шабла за периода 2020 – 2022 г. по показатели от единната бюджетна класификация, съгласно приложения:

* Доклад за средносрочна бюджетна прогноза за местни дейности в община Шабла за периода 2020-2022 г.;
* Приложение 8 – „Бюджетна прогноза за периода 2020-2022 г. на постъпленията от местни приходи и на разходите за местни дейности“;
* Приложение 6г – „Прогноза за общинския дълг (вкл. и намеренията за поемане на нов дълг) и на разходите за лихви по него през периода на 2020 – 2022 г. община Шабла.

**С поименно гласуване от присъстващите 9 общински съветници с 9 гласа - „за”, 0 „против” и 0 „въздържал се” - решението се приема**

 **„За“ – Йорданка Иванова Стоева – Йорданова; Деян Георгиев Димитров; Велизар Валентинов Иванов; Иванка Цвяткова Пенева; Кирил Стефанов Кирилов; Елеонора Николова Василева; Стефан Вълев Иванов; Живко Спасов Иванов и Ивелина Георгиева Янакиева – Демирева**

**ОТНОСНО:**Докладна записка относно отдаване под наем на сграда частна общинска собственост с идентификатор 83017.506.110.1.

**РЕШЕНИЕ № 507.** На основание чл.21, ал.1, т.8 от ЗМСМА и чл.8, ал.9 от ЗОС, във връзка с докл. записка с вх. № К-27/12.02.2019г., Общински съвет – Шабла:

Допълва приетата програма за управление и разпореждане с имотите общинска собственост за 2019г. както следва:

1.1 раздел ІІІ, точка 4 „Имоти, които ще бъдат отдадени под наем”:

• Сграда с идентификатор 83017.506.110.1, с площ 64.00 кв.м по КК на гр. Шабла.

**С поименно гласуване от присъстващите 9 общински съветници с 9 гласа - „за”, 0 „против” и 0 „въздържал се” - решението се приема**

 **„За“ – Йорданка Иванова Стоева – Йорданова; Деян Георгиев Димитров; Велизар Валентинов Иванов; Иванка Цвяткова Пенева; Кирил Стефанов Кирилов; Елеонора Николова Василева; Стефан Вълев Иванов; Живко Спасов Иванов и Ивелина Георгиева Янакиева – Демирева**

**РЕШЕНИЕ № 508.**На основание чл.21, ал.1, т.8 от ЗМСМА; чл.14, ал.1 от ЗОС; чл.24, ал.1 от НРПУРОИ, във връзка с докл. записка с вх. № К-27/12.02.2019г., Общински съвет – Шабла:

1.Дава съгласието си да се отдаде под наем чрез публичен търг с тайно наддаване имот – частна общинска собственост за складово помещение, както следва:

* Едноетажна масивна сграда с идентификатор 83017.506.110.1, с площ **64.00 кв.м** по КК на гр. Шабла, състояща се от три стаи, санитарен възел и коридор.

2.Одобрява начална тръжна цена, съгласно Приложение №1 от НРПУРОИ в размер на **64.00/шестдесет и четири 0.00/лева** с вкл. ДДС на месец.

3.Определя срок на договора за наем – 5 /пет/ години, считано от датата на сключване.

4. Възлага на Кмета на община Шабла да извърши последващите действия по обявяване и провеждане на тръжната процедура.

**С поименно гласуване от присъстващите 9 общински съветници с 9 гласа - „за”, 0 „против” и 0 „въздържал се” - решението се приема**

 **„За“ – Йорданка Иванова Стоева – Йорданова; Деян Георгиев Димитров; Велизар Валентинов Иванов; Иванка Цвяткова Пенева; Кирил Стефанов Кирилов; Елеонора Николова Василева; Стефан Вълев Иванов; Живко Спасов Иванов и Ивелина Георгиева Янакиева – Демирева**

**ОТНОСНО:**Докладна записка относно отдаване под наем на пасища, мери и ливади от общинския поземлен фонд за стопанската 2019/2020 година, приемане на списък на пасищата, мерите и ливадите от общинския поземлен фонд за общо и индивидуално ползване.

**РЕШЕНИЕ № 509.**На основание чл. 21, ал. 1, т. 8 от Закона за местното самоуправление и местната администрация, чл. 37о, ал. 1 и ал. 4, чл. 37 и ал. 3, във връзка с чл. 24а, ал. 6, т. 4 от Закона за собствеността и ползването на земеделските земи, чл. 98, ал. 4 от Правилника за прилагане на Закона за собствеността и ползването на земеделските земи и докл. записка с вх. № К-28/12.02.2019г., Общинският съвет – Шабла:

1.Определя пасищата, мерите и ливадите, предназначени за индивидуално и общо ползване по землища на територията на община Шабла, описани в списък на свободните пасища и мери в община Шабла за отдаване под наем за стопанската 2019/2020 година (Приложение №1), неразделна част от настоящото решение.

2.Дава съгласие да се предоставят за индивидуално и общо ползване за стопанската 2018/2019 г. имотите по т. 1.

3.Дава съгласие да се отдадат под наем мерите, пасищата и ливадите, определени за индивидуално ползване, при спазване условията на чл. 37и, във връзка с чл. 24а, ал. 6, т. 4 от ЗСПЗЗ, за срок от 5 (пет) стопански години на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, съобразно броя и вида на регистрираните животни. Пасищата, мерите и ливадите от общинския поземлен фонд да се предоставят под наем на лица, които нямат данъчни задължения, както и задължения към Държавен фонд "Земеделие", държавния поземлен фонд, общинския поземлен фонд и за земи по чл. 37в, ал. 3, т. 2 от ЗСПЗЗ.

4.Пасищата, мерите и ливадите, определени за индивидуално ползване да бъдат разпределени между правоимащите лица от комисия, назначена със заповед на кмета на община Шабла.

5.Комисията да определи необходимата за всеки кандидат площ, при спазване условията на чл. 37 и ал. 1, ал. 4 и ал. 6 от ЗСПЗЗ, като отчете наличието на притежавани или ползвани на правно основание от заявителя пасища, мери и ливади. Комисията да състави протокол за окончателно разпределение на имотите при наличие на необходимите площи в срок до 1 май 2019 година.

 6.При недостиг на пасища, мери и ливади в землището, комисията да извърши допълнително разпределение в землища на съседни населени места, до достигане на нормата по чл. 37и, ал. 4 от ЗСПЗЗ или до изчерпване на определените в Приложение №1 пасища, мери и ливади за индивидуално ползване.

7.Въз основа на протоколите на комисията и след заплащане на наемната цена, кметът на общината да сключи договори за наем със срок на действие от 5 стопански години, считано от стопанската 2019/2020 година. На основание чл. 37и, ал. 15 от ЗСПЗЗ, при сключване на договорите за наем на пасища, мери и ливади от общинския поземлен фонд, които изцяло или частично не попадат в актуалния към датата на подписване на договора специализиран слой по чл. 5, ал. 2 от Наредба № 2 от 17 февруари 2015 г. за критериите за допустимост на земеделските площи за подпомагане по схеми и мерки за плащане на площ, не се дължи заплащане на наемна цена, за две стопански години от сключването на договора.

8.На основание чл. 37 и ал. 13 от ЗСПЗЗ, да се отдадат под наем по реда на Закона за общинската собственост за срок от 1 стопанска година (за стопанската 2019/2020г.), останалите свободни цели имоти - пасища, мери и ливади, чрез провеждане на публични търгове, в които да бъдат допуснати до участие само собственици на пасищни селскостопански животни, регистрирани в Интегрираната информационна система на БАБХ.

9.На основание чл. 37 и ал. 14 от ЗСПЗЗ, останалите след провеждане на търга по ал. 13 свободни цели имоти - пасища, мери и ливади да се отдадат под наем по реда на Закона за общинската собственост, за срок от 1 стопанска година (за стопанската 2019/2020г.), чрез провеждане на публични търгове, на собственици на пасищни селскостопански животни и на лица, които поемат задължение да ги поддържат в добро земеделско и екологично състояние, съгласно реда, определен в правилника за прилагане на закона.

**С поименно гласуване от присъстващите 10 общински съветници с 10 гласа - „за”, 0 „против” и 0 „въздържал се” - решението се приема**

 **„За“ – Йорданка Иванова Стоева – Йорданова; Деян Георгиев Димитров; Велизар Валентинов Иванов; Теодора Иванова Асенова; Иванка Цвяткова Пенева; Кирил Стефанов Кирилов; Елеонора Николова Василева; Стефан Вълев Иванов; Живко Спасов Иванов и Ивелина Георгиева Янакиева – Демирева**

**ОТНОСНО:**Докладна записка относно сключване на предварителен договор, на основание чл.15 ал.3 и ал.5 от Закона за устройство на територията.

 **РЕШЕНИЕ № 510.**На основание чл. 21, ал,1, т.8 от ЗМСМА, във връзка с чл.15, ал.3 и ал.5 от ЗУТ, чл.36, ал.1, т.2 и чл.73, ал.1 и ал.2 от НРПУРОИ и докл. записка с вх. № К-33818.02.2019Г., Общински съвет – Шабла:

1.Дава съгласие Кмета на Общината да сключи предварителен договор по реда на чл.15, ал.3 и ал.5 от ЗУТ с Александра Симеонова Тасева, а след влизане в сила на ПУП ПРЗ за кв.18 с.Тюленово и окончателен договор.

1.1.Одобрява пазарната оценка за общинската част от ПИ 73780.501.501 по кадастралната карта на с.Тюленово с площ от 449 кв.м в размер на 15 113,00 лева, без ДДС.

1.2 .Упълномощава Кмета да сключи с Александра Симеонова Тасева Предварителен договор за продажба на общинската част от ПИ 73780.501.501 по кадастралната карта на с.Тюленово с площ от 449 кв.м, актувана с АЧОС № 1746/08.02.2019 г., на цена 15 113,00 лв. без ДДС, съгласно пазарна оценка от лицензиран оценител.

1.3. Възлага на Кмета на Община Шабла след сключване на договора по чл.15, ал.3 и ал.5 от ЗУТ да извърши последващите действия, съгласно закона.

**С поименно гласуване от присъстващите 10 общински съветници с 10 гласа - „за”, 0 „против” и 0 „въздържал се” - решението се приема**

 **„За“ – Йорданка Иванова Стоева – Йорданова; Деян Георгиев Димитров; Велизар Валентинов Иванов; Теодора Иванова Асенова; Иванка Цвяткова Пенева; Кирил Стефанов Кирилов; Елеонора Николова Василева; Стефан Вълев Иванов; Живко Спасов Иванов и Ивелина Георгиева Янакиева – Демирева**

**ОТНОСНО:**Отчет за изпълнение на Програмата за управление 2015 – 2019г., за 2018 година.

**РЕШЕНИЕ № 511.**На основание чл. 21, ал.1, т. 24 от ЗМСМА, във връзка с чл. 44, ал.5 от ЗМСМА, Общински съвет – Шабла:

Приема отчета на кмета на община Шабла за изпълнение на Програмата за управление през третата година от мандат 2015-2019 г.

**С явно гласуване от присъстващите 10 общински съветници с 10 гласа - „за”, 0 „против” и 0 „въздържал се” - решението се приема**

**ОТНОСНО:**Докладна записка относно отчет на Плана за действие за 2018 г. на община Шабла за подкрепа на интеграционните политики ( 2015 - 2020 година).

**РЕШЕНИЕ № 512.**На основание чл.21, ал.1, т.12 от Закона за местното самоуправление и местната администрация и Плана за действие за 2018 г. на община Шабла за подкрепа на интеграционните политики ( 2015 - 2020 година), във връзка с докл. записка с вх. № К-29/13.02.2019г., Общински съвет – Шабла:

Приема Отчета за извършените дейности за периода 01.01.2018 – 31.12.2018 г. по изпълнение на Общинския План за действие през 2018 година.

**С явно гласуване от присъстващите 10 общински съветници с 10 гласа - „за”, 0 „против” и 0 „въздържал се” - решението се приема**

**ОТНОСНО:**Докладна записка относно актуализиране на минималните и максимални цени за таксиметров превоз за пътници;

**РЕШЕНИЕ № 513.**На основание чл.21, ал.1, т.23 от ЗМСМА и чл. 24а, ал.11, ал.12 от Закона за автомобилните превози, във връзка с докл. записка с вх. № К-30/14.02.2019г., Общински съвет – Шабла:

1.Определя максимални цени за таксиметров превоз на пътници за един километър пробег на територията на община Шабла, както следва:

* Дневна тарифа – 1,50 лв./км
* Нощна тарифа – 2,00 лв./км

2.Задължава Кмета на общината да уведоми съответните държавни органи за утвърдените максимални цени за таксиметров превоз на пътници за един километър пробег, за осъществяване на последващ контрол, съгласно законовите изисквания.

**С явно гласуване от присъстващите 10 общински съветници с 10 гласа - „за”, 0 „против” и 0 „въздържал се” - решението се приема**

**ОТНОСНО:**Докладна записка относно даване на съгласие за кандидатстване с проектно предложение по процедура BG05M9ОP001-2.040 „Патронажна грижа за възрастни хора и лица с увреждания – Компонент 2“ по Оперативна програма „Развитие на човешките ресурси“ 2014-2020 г.;

 **РЕШЕНИЕ № 514.**На основание чл. 21, ал.1,т. 12, т. 23 и ал. 2 от ЗМСМА, във връзка с докл. записка с фх. № К-31/14.02.2019г., Общински съвет - Шабла:

1.Дава съгласие Община Шабла да кандидатства в качеството си на допустим бенефициент, с проектно предложение по Процедура за безвъзмездна финансова помощ BG05M9ОP001-2.040 „Патронажна грижа за възрастни хора и лица с увреждания – Компонент 2“ по Оперативна програма „Развитие на човешките ресурси“ 2014-2020 г., съфинансирана от Европейския съюз чрез Европейския социален фонд

2.Общински съвет - Шабла дава съгласие Община Шабла да участва в партньорство с община Балчик и община Каварна с проект по Процедура чрез директно предоставяне на безвъзмездна финансова помощ BG05M9ОP001-2.040 „Патронажна грижа за възрастни хора и лица с увреждания – Компонент 2“ по Оперативна програма „Развитие на човешките ресурси“ 2014-2020 г. и одобрява подписването на споразумение за партньорство с общините Балчик и Каварна

3.Общински съвет Шабла упълномощава Кмета на Община Шабла да извърши всички последващи правни и фактически действия за изпълнение на решението.

**С явно гласуване от присъстващите 10 общински съветници с 10 гласа - „за”, 0 „против” и 0 „въздържал се” - решението се приема**

**ОТНОСНО:**Докладна записка относно разрешение за изменение на ПУП – ПРЗ за имоти в кв.5 и кв.9 по плана на СО „Кария“, община Шабла.

**РЕШЕНИЕ № 515.**На основание чл.21, ал.1, т.11 от ЗМСМА, чл.134, ал.2, т.6, чл.124а, ал.1 и чл.136, ал.1 от ЗУТ, във връзка с докл. записка с вх. № К-34/19.02.2019г., Общински съвет – Шабла:

Разрешаваизработване проект за изменение на ПУП-ПРЗ в обхват улична отсечка от о.т. 22 до о.т.41 по плана на СО „Кария“ и промяна в регулационните граници на УПИ IVотреден за „За морски клуб и пристанищна инфраструктура“ в кв.5, съгласно приложената скица предложение при спазване показатели за зона „А“ по чл. 10, ал.3, т.2 от ЗУЧК

* П застр. - макс.20%
* Кинт - до 0.5
* Н сгр. - макс.7.5 м
* К озел. – мин. 70%

При изработването да бъдат изпълнени изискванията на чл.19, чл.31 (1), чл.125 от ЗУТ, чл.46-50 от Наредба 8 /14.06.2001г. за обема и съдържанието на устройствените схеми и планове.

Проектът за изменение на ПУП-ПРЗ да се съгласува с РИОСВ Варна

 Решението да се обяви по реда на чл.124б от ЗУТ

**С явно гласуване от присъстващите 10 общински съветници с 10 гласа - „за”, 0 „против” и 0 „въздържал се” - решението се приема**

**ПРЕДСЕДАТЕЛ НА ОбС-ШАБЛА: /п/**

 **/ д-р Йорданка Стоева/**

**Вярно с оригинала при ОбС-Шабла**

**Снел преписа:**

 **/ Н.Георгиева/**